Christoffel Bisschop

Christoffel Bisschop (Ljouwert, 24 april 1828 - Skeveningen, 5 oktober 1904) wie in Nederlânsk keunstskilder.

Hy wurke yn Ljouwert by H. Schaaf. Hy ferhuze mei 18 jier nei Delft en wurke dêr by skilder W. H. Schmidt. Dêrnei bedarre er yn De Haach by Huib van Hove mei wa't er ek yn Parys wurke. Yn 1869 boaske er syn ingelske kollega en learlinge Catherine Seaton Forman Swift (Kate Bisschop-Swift, Londen, 1834 - 1928). Sy hiene in filla yn De Haach, 'Villa Frisia' en beide hearden ta de Hollansche Teeken-Maatschappij.

Bisschop wie ek in grut samler. Neffens syn winsk is syn samling 17e iuwske Hollânske folkskeunst yn 1908 oant 1915 oerbrocht nei it Frysk Museum. Der waarden in stikmannich stylkeamers fan ynrjochte, dy't oant de nijbou te sjen wiene.

Hy makke meast portretten, sjenrefoarstellings en skildere âld Hylpener ynterieurs.http://www.simonis-buunk.nl/verkocht/details/Christoffel_Bisschop_10263.aspx

Under oare it Steedlik Museum yn Amsterdam en it Haachsk Gemeentemuseum hawwe syn wurk.

 Galery 

 Literatuer 
 Liefde-Brakel, Tiny de, Schilderen en wonen op Scheveningen in de Belle Époque, Skeveningen, 2008
 Boeles, P.C.J.A., Gids door de kunstverzameling Bisschop in het Friesch Museum te Leeuwarden, Ljouwert, 1915

 Keppeling om utens 
Wurk fan Bisschop yn it Ryksmuseum

Kategory:Frysk keunstskilder
Kategory:Nederlânsk keunstskilder
Kategory:Nederlânsk persoan fan Frysk komôf
Kategory:Persoan berne yn Ljouwert
Kategory:Persoan berne yn 1828
Kategory:Persoan stoarn yn 1904